Държавен вестник, бр. 86, 2012 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  86
среди за обитаване, летищната администрация 
предприема някоя или няколко от следните мерки:
1. ограничава полетите от и до летището 
нощем;
2. забранява провеждане на полети нощем;
3. ограничава в рамките на летателно-тех­
ническите характеристики на използваните ВС 
полетите над гъсто населени зони;
4. ограничава за определени периоди от време 
полети на ВС, неотговарящи на изискванията на 
глава 3 от приложение № 16, том първи „Авиа­
ционен шум“ към Конвенцията за международно 
гражданско въздухоплаване.
Чл. 690. Когато се констатира, че наземният 
шум, създаван при изпробване на авиационни 
двигатели на земята, засяга наднормено среда 
за обитаване, летищната администрация съв­
местно с авиационните оператори, чиито ВС 
създават наднормения шум, предприемат мерки 
за ограничаване на разпространението на шума 
и неговото редуциране.
Чл. 691. Летищната администрация изгражда 
система за постоянно наблюдение над факторите 
по чл. 686, ал. 2. 
ЧАСТ СЕДМА
ЛЕТАТЕЛНИ ПЛОЩАДКИ НА ВОДНА 
ПОВЪРХНОСТ, ПРЕДНАЗНАЧЕНИ ЗА ХИ­
ДРОПЛАНИ
Г л а в а  с е д е м д е с е т  и  в т о р а
ОБЩИ ПОЛОЖЕНИЯ
Раздел I
Предназначение
Чл. 692. (1) Настоящата глава дава основни 
насоки за планиране, изграждане и експлоатация 
на съоръжения на и във близост до водни басейни, 
предназначени за експлоатация от хидроплани.
(2) Хидропланът е въздухоплавателно средство, 
което може да излита и каца на вода. 
(3) Летателните площадки на водна повърхност 
се експлоатират само по правилата за визуални 
полети – VFR.
(4) Доковете за хидроплани са различни в 
зависимост от тяхната конструкция – пясъчен 
бряг, дървена местостоянка (дъсчена скара върху 
брега), шамандура за акостиране, понтон и кей. 
(5) По-развитите бази, които поддържат 
флотилия от самолети, разполагат с докове на 
бреговата линия, рампи и сгради за офиси, хан­
гари, ремонтни бази и места за отдих.
(6) Летателните площадки на водна повърхност, 
предназначени за хидроплани по отношение на 
повърхностите за ограничаване на препятствията, 
се приравняват с изискваниятя към летища с 
кодови обозначения съгласно чл. 2 и таблица 1 
от тази наредба.
Раздел II
Избор на място за разполагане на летателна 
площадка за хидроплани
Чл. 693. (1) При избора на място за разпо­
лагане на летателна площадка за хидроплани 
определящи са прогнозата за броя и типа на 
хидропланите, предвиждани за базиране в близ­
ките пет години. 
(2) Прогнозата по ал. 1 помага за определяне 
на приблизителните размери и на условията за 
опериране на базата за хидроплани.
(3) Размерите на водната зона за експлоатация 
се определят на база работните характеристики 
на хидропланите, които ще използват водния 
басейн, наличието на естествени или изкуст­
вени препятствия, водните потоци и дънната 
активност, като се отчитат и метеорологичните 
условия – мъгла и вятър.
(4) При избора на място е необходимо да се 
избере място с достатъчна дължина, широчина 
и дълбочина, както и подход за излитане и ка­
цане, свободен от препятствия, за меродавния 
тип хидроплани, който ще се приема.
(5) Оперативната експлоатация на хидро­
планите следва задължително да се координира 
с другите ползватели и заинтересовани страни 
на водния басейн, включително собственици на 
лодки, яхти, уинд и кайт сърфове и др., като се 
вземат предвид риболовът, туристическите кораби, 
преобладаващите вълни и течения.
Раздел III
Подход за кацане и повърхност за набиране 
на височина
Чл. 694. (1) Всички повърхности, огранича­
ващи препятствията с цел осигуряване на чисти 
въздушни подходи на водния коридор (летателната 
писта), е необходимо да отговарят на изискванията 
на глава втора „Ограничаване и отстраняване на 
препятствия“ на тази наредба.
(2) Подходите за кацане и набиране на височи­
на следва задължително да са извън установените 
коридори за корабоплаване и гребане. 
(3) Надводният подход е за предпочитане пред 
подхода и набирането на височина над населени 
места, гори, плажове и крайбрежни съоръжения. 
(4) При наличие на препятствия, опасни за 
въздухолаването, те се обозначават съгласно дял 
шести „Визуални средства за обозначаване на 
препятствия“ на част втора.
Раздел IV
Въздушни течения
Чл. 695. (1) Зоните за кацане и излитане се 
разполагат там, където въздушните течения са 
под 5,5 km/h (1,53 m/s). 
(2) Когато скоростта на вятъра е по-висока, 
следва задължително да се отчитат трудностите 
при управление, в частност при бавното рулиране, 
използвано за подход към плаващ док или при 
брегови операции. 
(3) Задължително се избягват следните отри­
цателни въздействия:
1. въздушни течения със скорост над 12 km/h 
(3,3 m/s); 	
2. места, където въздушната турбуленция е 
причинена от остър завой на реката, сливането 
на две течения или места, където преобладават 
буйни течения, и речни прагове.